Uit Die Beek 2016 (Sagteband)
'n Staatmaker in menige huise.
Uit die Beek is die oudste Bybeldagboek in Afrikaans en het oor die jare heen ’n staatmaker in menige huise geword. Dit bied jou die geleentheid om met verloop van tyd deur die hele Bybel te werk. Daar is ook ’n teksgedeelte wat in die aand gelees kan word, sake waarvoor daagliks gebid kan word en inleidings elke Bybelboek. Dit is geskik vir persoonlike stiltetyd én vir huisgodsdiens.
Attie van Wijk was tot met sy aftrede prinsipaal van die Nehemia Instituut, sowel as die Hugenote Bybelinstituut op Wellington, asook Hoof: Bedienings van Bybel-Media en voorsitter van die Association of Christian Theological Schools.
Hy en sy vrou, Wena, het vyf kinders wat in vyf verskillende lande woon, waar hulle almal aktief in diens van die Here staan.
You're reviewing: Uit Die Beek 2016 (Sagteband)
Uit Die Beek 2017 (Sagteband) RESENSIE: Komedie oor slimfoon is pap | Netwerk24
Deur Christiaan Boonzaier 20 November 2019 09:58
Jon Lucas en Scott Moore, wat flieks soos Bad Moms en die The Hangover-trilogie geskep het, het egter besluit om dít as die hoofbestanddele in die ietwat vreemde romantiese komedie Jexi te gebruik.
Die fliek vlek die lewe van die jammerlike Phil (Adam DeVine) oop, wat droom van nuusjoernalis wees en – soos die meeste van ons – gans te veel tyd op sy slimfoon deurbring. Wanneer dit weens sy eie toedoen breek, kry hy ’n splinternuwe een wat spog met die nuutste tegnologie, onder meer die KI-assistent Jexi, wat soortgelyk aan Google se Siri of Amazon se Alexa in ’n gebruiker se tegnologiese behoeftes voorsien.
Anders as Siri en Alexa het Jexi (wie se stem op Phil se selfoon deur die aktrise Rose Byrne verskaf word) ’n wil van haar eie: Nie net ignoreer sy Phil se opdragte nie, maar sy begin by sy lewe inmeng om hom van ’n skaam bleeksiel tot ’n gewilde grapkas om te tower.
In ‘Jexi’ is Phil (Adam DeVine) verslaaf aan sy slimfoon.Foto: Lionsgate
Wanneer die “nuwe” Phil Cate (Alexandra Shipp) se oog tref en hy nie meer so baie tyd vir sy slimfoon – en Jexi – het nie, breek die KI-assistent se KI-hartjie en word die demoon in haar weens jaloesie wakker. Met toegang tot al Phil se wagwoorde en bankbesonderhede, poog sy dan om sy lewe te verwoes – wat die komedie plek-plek in ’n ietwat vreemde riller verander.
Hoewel Lucas en Moore eintlik hier tong uitsteek vir fanatiese slimfoongebruikers, sal hulle fliekgangers tog twee keer laat dink oor die persoonlike en soms sensitiewe inligting wat mense sonder skroom in hul slimfone in pons; daaraan was ons almal seker ten minste een keer in die verlede skuldig.
Dié pitkos kom egter weens allerhande absurditeite – soos ’n uiters lawwe sekstoneel tussen mens en slimfoon – nie naby die ongesonde verhouding tussen mens en tegnologie wat in ’n fliek soos Her (2013) verken is nie. Jexi is daarenteen pap, gaan onnodige paranoia oor KI skep, en is boonop nie werklik snaaks nie. Byrne se stemwerk is darem ’n ligpunt.
Met o.a. Adam DeVine, Alexandra Shipp, Michael Pena en Rose Byrne. Regie: Jon Lucas en Scott Moore. Ouderdomsbeperking: 18 DNST. Tydsduur: 100 min. In 2D.
Meer oor: Jexi | Komedie | Alexandra Shipp | Flieks | The Hangover | Adam Devine